เรื่องรัฐมนตรีช่วยว่าการกระทรวงศึกษาธิการ อยู่ในขั้นตอนของกฎหมาย ย้ำชุมนุมทางการเมืองขอให้เคารพกฎหมาย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีของนางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ถูกพนักงานอัยการสำนักงานคดีปราบปรามการทุจริต 2 ยื่นฟ้องเป็นจำเลยในคดีอาญาตามความผิดเป็นเจ้าพนักงานมีหน้าที่จัดการรักษาทรัพย์ใดใช้อำนาจหน้าที่โดยทุจริตอันเป็นการเสียหายเเก่รัฐ ตามประมวลกฎหมายอาญามาตรา 151 และประมวลกฎหมายที่ดิน นั้นว่าตนเองได้ติดตามความคืบหน้าและได้รับทราบข้อมูลจากฝ่ายกฎหมายมาโดยตลอด ซึ่งในขณะนี้เรื่องดังกล่าวอยู่ในขั้นตอนของกระบวนการยุติธรรม ส่วนจะมีการลาออกจากตำแหน่งทางการเมืองหรือไม่นั้น ตนเองมองว่าหากศาลเห็นว่ามีเหตุผลมีความจำเป็นก็ต้องมีคำสั่งให้หยุดการปฎิบัติหน้าที่ ทั้งนี้เมื่อผู้สื่อข่าวถามว่าพรรคภูมิใจไทยเสนอให้มีการปรับคณะรัฐมนตรีหรือไม่ นายกรัฐมนตรีกล่าวเพียงว่าไม่มีส่วนกรณีการกลับมาชุมนุมทางการเมืองอีกครั้ง อยากให้ประชาชนดูว่ากลุ่มผู้ชุมนุมปฏิบัติตามกฎหมายหรือไม่ สร้างความรุนแรงหรือไม่ ยืนยันรัฐบาลไม่ขัดขวางหากมีการปฏิบัติตามกฎหมายและไม่ใช้ความรุนแรง เพราะถือเป็นไปตามระบบประชาธิปไตย อยากให้เห็นใจและนึกถึงความปลอดภัยของเจ้าหน้าที่ผู้ปฎิบัติงานด้วย เพราะถ้าการชุมนุมไม่ก่อความรุนแรง เจ้าหน้าที่ก็ไม่จำเป็นต้องเข้าไปควบคุมสถานการณ์และบังคับใช้กฎหมาย โดยขอฝากเตือนด้วยความห่วงใยไปถึงเยาวชนทุกคน ทุกคนมีสิทธิ์ในการแสดงออกแต่ขอให้เคารพต่อกฎหมาย เพราะไม่อยากให้มีคดีความติดตัวเพราะจะทำให้เสียโอกาสในอนาคตได้ โดยสถานการณ์โลกในขณะนี้มองว่าคนไทยควรสามัคคีเพื่อแก้ปัญหาเฉพาะหน้ากันก่อนนอกจากนี้ ผู้สื่อข่าวถามถึงความสัมพันธ์ ระหว่างนายกรัฐมนตรี พลเอก ประวิตร วงษ์สุวรรณ รองนายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ที่ออกงานร่วมกันในสัปดาห์ที่ผ่านมานั้น ว่าตนเองก็ร่วมมือร่วมงานกันตลอด